## Uredba o izdacima za službena putovanja u inozemstvo koji se korisnicima državnog proračuna priznaju u materijalne troškove

### NN 50/1992 (11.8.1992.), Uredba o izdacima za službena putovanja u inozemstvo koji se korisnicima državnog proračuna priznaju u materijalne troškove

# VLADA REPUBLIKE HRVATSKE

Na temelju članka 43. Zakona o upravi ("Narodne novine", broj
16/78, 50/78; 29/85, 41/90, 47/90 i 53A/90) Vlada Republike Hrvatske na
sjednici održanoj 4. kolovoza 1992. godine. donijela je

## UREDBU

### o izdacima za službena putovanja u inozemstvo koji se korisnicima državnog proračuna priznaju u materijalne troškove

Članak 1.

Izdaci za službena putovanja u inozemstvo kao i u drugim slučajevima
predviđenim ovom uredbom priznaju se korisnicima koji se financiraju iz
državnog, proračuna u materijalne troškove u iznosima i uz uvjete što su
određeni ovom uredbom i do iznosa što ih Administrativna komisija Sabora
Republike Hrvatske utvrdi posebnim aktom.

Članak 2.

Pod službenim putovanjem u inozemstvo u smislu ove uredbe razumijeva
se službeno putovanje iz Republike Hrvatske (u nastavku teksta: "Hrvatska")
u stranu državu i obratno - iz jedne strane države u drugu i iz jednog
mjesta u drugo mjesto na teritoriju strane dreve.

Članak 3.

Nalog za službeno putovanje izdaje ovlaštena osoba, na temelju rješenja
rukovoditelja organa. Nalog za službeno putovanje, osim naznake rješenja
na temelju kojega se izdaje, sadrži osobito: ime i prezime osobe koja putuje,
poslove i zadatke što ih obavlja, cilj putovanja, naziv države i mjesto
u koje putuje, dan polaska i povratka odnosno trajanje službenog putovanja,
kategoriju hotela u kojem će odsjesti. vrstu prijevoza koji će upotrebljavati,
da li su osigurani besplatni smještaj i hrana te uz koje se uvjete izdaci
za službeno putovanje mogu obračunati.

Članak 4.

Izdaci za službena putovanja u inozemstvo obuhvaćaju izdatke za smještaj,
hranu i prijevoz.

Članak 5.

Izdatak za smještaj na službenom putovanju u inozemstvo obračunava se
na temelju plaćenog računa u hotelu, ukljućujući i hotel "A"
kategorije. Izdatak za hranu i osobni prijevoz u mjestu (gradski prijevoz)
na službenom putovanju u inozemstvo obračunava se dnevnicom.

Članak 6.

Ako su na službenom putovanju u inozemstvu osigurani besplatni smještaj
i hrana, dnevnica se smanjuje

za 80%. ako je osiguran samo besplatni smještaj

- za 50%, a ako je osigurana samo besplatna hrana

- za 30%. Pod osiguranim besplatnim smještajem i besplatnom hranom,
u smislu stavka 1. ovog članka razumijeva se da izdatak za smještaj i hranu
snosi korisnik.

Članak 7.

Izdatak za smještaj na službenom putovanju u inozemstvo obračunava se
u visini plaćenog hotelskog računa, osim hotela iznad "A" kategorije,
uz smanjenje dnevnice za 50%. Pod smještajem u smislu stavka 1. ovog članka,
ne razumijeva se smještaj za dnevni odmor. Iznimno od odredbe stavka 2.
ovog članka, izdatak za dnevni odmor članova zrakoplova pri obavljanju
službenog putovanja u inozemstvo obračunava se na temelju hotelskog računa
u smislu stavka 1. ovog članka ako je vrijeme zadržavanja na aerodromu
između dva leta u toku 24 sata duže od četiri sata. Ako se kao dokaz o
izdatku za smještaj priloži račun hotela iznad "A" kategorije,
izdatak za smještaj obrađunava se na temelju i u visini plaćenog hotelskog
računa. najviše do iznosa 50% od dnevnice. Ako se kao dokaz o izdatku za
smještaj ne priloži hotelski račun, izdatak se obračunava tako što se pripadajuća
dnevnica umanji za 50%. Pod pripadajućom dnevnicom, u smislu odredbe stavka
4. ovog članka. razumijeva se cijela dnevnica odnosno pola dnevnice obračunate
u skladu s odredbama ove uredbe.

Članak 8.

Za službeno putovanje u inozemstvo članovima hrvatske delegacije, prevodiocu
i osobama iz osiguranja te delegaciji na međunarodnim susretima i skupovima
na kojima organizator odnosno domaćin odreduje uvjete smještaja troškovi
smještaja obračunavaju se na temelju računa hotela iznađ "A"
kategorije.

Članak 9.

Ako se izdaci za službeno putovanje u inozemstvo obračunavaju dnevnicom,
jedna dnevnica obračunava se za svaka 24 sata provedena na službenom putovanju
u inozemstvu, a i za ostatak vremena duži od 12 sati. Za ostatak vremena
od osam od 12 sati obračunava se pola dnevnice. Za izdatke za službeno
putovanje koje traje duže od 12 sati obračunava se jedna dnevnica. a za
službeno putovanje koje traje duže od osam sati pola dnevnice.

Članak 10.

Za službeno putovanje letačkog osoblja, koje ukupno traje manje od osam
sati, računajući vrijeme od sata polaska aviona s posljednjeg aerodroma
u Hrvatskoj do sata povratka na prvi aerodrom u Hrvatskoj, obračunava se
dnevnica umanjena za 70%.

Članak 11.

Dnevnice određene za stranu državu u koju se službeno putuje obračunavaju
se od sata prelaska granice Hrvatske, a dnevnice odredene za stranu državu
iz koje se dolazi - do sata prelaska granice Hrvatske. Ako se za službeno
putovanje upotrebljava avionska dnevnica se obračunava od sata polaska
aviona s posljednjeg aerodroma u Hrvatskoj do sata povratka aviona na prvi
aerodrom u Hrvatskoj. Ako se za službeno putovanje upotrebljava brod, dnevnica
se obraćunava od sata polaska broda iz posljednjeg pristaništa u Hrvatskoj
do sata povratka broda u prvo pristanište u Hrvatskoj. Ako se službeno
putuje u više zemalja, u odlasku se obračunava dnevnica utvrđena za stranu
država u kojoj se počinje službeno putovanje, a u povratku - dnevnica utvrđena
za stranu državu u kojoj je službeno putovanje završeno. Za svako zadržavanje
odnosno proputovanje kroz stranu državu koje traje duže od 12 sati obračunava
se dnevnica za tu stranu državu.

Članak 12.

Izdaci za prijevoz na službenom putovanju u inozemstvo obračunavaju
se u visini iz putničke tarife za prijevoz sredstvom one vrste i razreda
koji se po ovoj uredbi mogu upotrebljavati na službenom putovanju.

Članak 13.

Ako su u cijenu karte za putovanje brodom uračunati troškovi za hranu
i prenoćište, dnevnica se umanjuje za 80%. Ako su u cijenu avionske karte,
zbog prekida putovanja uračunati troškovi za hranu i smještaj, dnevnica
se umanjuje za 80%. Ako je u cijenu avionske karte, zbog prekida putovanja
uračunat samo smještaj, dnevnica se umanjuje za 50%.

Članak 14.

Izdaci za upotrebu spavačih kola na službenom putovanju u inozemstvo
obračunavaju se uz smanjenje dnevnice za 50%.

1. ako putovanje traje neprekidno najmanje 24 sata,

2. ako se putuje noću od 22 sata do 06 sati.

3. ako se putuje najmanje šest sati noću nakon 20 sati.

Članak 15.

Izdaci za pribavljanje putničkih isprava, cijepljenje i liječničke preglede,
u svezi sa službenim putovanjem u inozemstvo, ako nadležno Ministarstvo
zdravstva ne prizna te troškove, obračunavaju se u stvarnim iznosima.

Članak 16.

Izdaci koji nastanu na službenom putovanju u inozemstvo u svezi s prevoženjem,
prenošenjem, unošenjem i iznošenjem službene pošte, a i drugi prijeko potrebni
izdaci (takse i dr.), obračunavaju se na temelju odgovarajučeg računa ili
drugog dokumenta koji se utvrdi ovom uredbom, odnosno općim aktom tijela.

Članak 17.

Izdaci koji nastanu u vezi s korištenjem telefona i brzojava na službenom
putovanju, a nužni su za obavljanje određenih zadataka i poslova, obračunavaju
se na temelju odgovarajučeg računa.

Članak 18.

Uz suglasnost šefa hrvatske delegacije, izdaci delegacije u svezi s
iznajmljivanjem prostorije za sastanke delegacije, plaćanjem stenografskih
i daktilografskih usluga, iznajmljivanjem pisaćih strojeva za pripremu
službenih izvještaja ili za potrebe službene korespondencije. obračunavaju
se na temelju odgovarujučeg računa.

Članak 19.

Na temelju naloga za službeno putovanje u inozemstvo može se isplatiti
akontacija u visini procijenjenih troškova. Izdaci za službeno putovanje
u inozemstvo priznaju se na temelju obračuna putnih troškova koji se u
roku od sedam dana od dana kad je službeno putovanje završeno podnose u.
skladu s odredbama ove uredbe, uz pisani izvještaj koji je ovjerio nadležni
naredbodavac. Uz obračun putnih troškova prilažu se: nalog za službeno
putovanje i dokaz o iznosu plaćenom za upotrebu spavaćih kola ili brodske
kabine - ako su na službenom putovanju upotrijebljena spavaća kola ili
brodska kabina odnosno avionska ili brodska karta - ako je upotrijebljen
avion ili brod, pisani dokaz o tečaju nacionalne valute, hotelski račun
i drugi dokazi o troškovima koji se pravdaju. Ako se na službenom putovanju
posebno plaća rezervacija mjesta, aerodromska taksa ili prijevoz prtljage
autobusom, uz obračun putnih troškova prilažu se i potvrde o plaćanju tih
troškova. Uz obračun putnih troškova prilažu se i računi o izdacima predviđenim
u ovoj uredbi. Ako je u dokumentu o nastanku izdatka koji se prilaže uz
obračun iskazan iznos u nacionalnoj valuti u kojoj je utvrđena dnevnica
za tu zemlju, za obračun i priznavanje izdatka uz dokument se prilaže i
pisani dokaz na tečaju nacionalne valute u odnosu na valutu u kojoj je
utvrđena dnevnica za tu zemlju. Ako se pisani dokaz o tečaju nacionalne
valute iz stavka 6. ovog člnaka ne priloži uz dokument u obračunu putnih
troškova, po tom se dokumentu ne priznaju izdaci.

Članak 20.

Izdaci za službena putovanja u inozemstvo koji su početi prije dana
stupanja na snagu ove uredbe obračunavaju se na temelju propisa koji je
bio na snazi u vrijeme započinjanja službenog putovanja.

Članak 21.

Ova uredba stupa na snagu danom objave u "Narodnim novinama".

Klasa: 121-02/92-01/02

Urbroj: 5030115-92-3

Zagreb. 4. kolovoza 1992.

Potpredsjednik

**dr. Milan Ramljak; v. r.**

Uredba, NN 50/1992-1314